kardosdrur/scandi-wiki huggingface dataset:
Jonathan Rhys Meyers

Jonathan Rhys Meyers (født Jonathan Michael Francis O'Keeffe 27. juli 1977 i Dublin, Irland) er irsk filmskuespiller, virksom i Hollywood.

Meyers filmdebuterede i 1994, og spillede snigmorder i Michael Collins (1996), rockstjerne i Velvet Goldmine (1998) og den ambitiøse Steerpike i fjernsynsserien Gormenghast (2000) efter Mervyn Peake. Han har spillet i Prozac Nation (2001), Bend It Like Beckham (Bedre end Beckham, 2002) og Alexander (2004), og var Elvis Presley i fjernsynsfilmen Elvis (2005). Meyers har fået meget ros for sin hovedrolle i Woody Allens melodrama Match Point (2005).

Han spiller Henrik den 8. i fjernsynsserien The Tudors (Sex, magt og intriger, 2007-10).

Filmografi 
 2013:The Mortal Instruments: Dæmonernes by

Eksterne henvisninger 

 

Skuespillere fra Irland
Personer fra Dublin
Matthew Modine

Matthew Avery Modine (født 22. marts 1959 i Loma Linda, Californien, USA) er amerikansk filmskuespiller.

Han debuterede i 1983, og fik opmærksomhed for sin rolle i Robert Altmans Streamers (Sandhedens time, 1983). Han fik et stort gennembrud med den ene hovedrolle i biografsuccesen Birdy (1984), og var den rapkæftede marineinfanterist i Stanley Kubricks dystre krigsfilm Full Metal Jacket (1987). Han havde også roller i Married to the Mob (Gift med mafiaen, 1988), krigsfilmen Memphis Belle (1990) og Robert Altmans Short Cuts (1993).

Eksterne henvisninger 

 

Skuespillere fra Californien
Personer fra Californien
Carsten Bomme

Carsten Bomme født 10. april 1970 er Danmarks landstræner i kast og tidligere dansk atlet. Han var medlem af Haderslev IF, Sparta Atletik og Køge Atletik.

Bomme er pr. 1. januar 2010 ansat som landstræner i kast som erstatning for Simon Stewart. Hans stilling er en fuldtidsstilling sammensat som deltids landstræner under Dansk Atletik Forbund samt elitetræner i Sparta Atletik. Han har haft orlov, men er nu tilbage som lærer på Herlev Gymnasium og HF, hvor han nu fortsætter sig profession som idræt- og biologilærer.

Bomme er gift med Charlotte Beiter tidligere dansk mester i syvkamp, sammen har de døtrerne Ida og Emma Beiter Bomme.

Danske mesterskaber 
  1994 Tikamp 7103p
  1993 Syvkamp inde 4944p

Personlig rekord 
 Kuglestød: 15,31 1994
 Tikamp: 7103 1994

Bibliografi 
Trioen Carsten Bomme, Michael Bruun Jepsen og Knud Andersen har skrevet bogen "Aldersrelateret træning i Atletik -Kast".

Eksterne henvisninger 
 DAF i tal – Carsten Bomme 
 Statletik.dk – Profil Carsten Bomme

Mangekæmpere fra Danmark
Atleter fra Haderslev IF
Atleter fra Sparta Atletik
Atleter fra Køge Atletik
Idrætsledere fra Danmark
Trænere fra Danmark
Maximilian Schell

Maximilian Schell (født 8. december 1930 i Wien, Østrig, død 1. februar 2014) var en østrigsk-schweizisk skuespiller, bror til Maria Schell. 

Han filmdebuterede i 1954, og blev et internationalt navn gennem roller i amerikanske film som The Young Lions (De unge løver, 1958), Judgment at Nuremberg (Dommen i Nürnberg, 1961; Oscar-pris), og Topkapi (1964). Han blev filmproducent i 1968, instruktørdebuterede i 1970, og fortsatte med at gøre sig gældende i international film med biroller i film som A Bridge Too Far (Broen ved Arnhem, 1977) og Julia (1977). Han lavede dokumentarfilmen Marlene (1984) om Marlene Dietrich.

Eksterne henvisninger 

 

Skuespillere fra Østrig
Skuespillere fra Schweiz
Personer fra Wien
Østrigere i 1900-tallet
Østrigere i 2000-tallet
Oscar for bedste mandlige hovedrolle
Giorgos Karagounis

Giorgos Karagounis (Græsk: Γιώργος Καραγκούνης) (født 6. marts 1977 i Pyrgos, Grækenland) er en græsk tidligere fodboldspiller, der spillede som offensiv midtbanespiller. Gennem karrieren spillede han for blandt andet Panathinaikos Apollon Smyrnis, Inter i Italien samt portugisiske Benfica.

Med Panathianikos har Karagounis vundet to græske mesterskaber og én pokaltitel, ligesom det med Inter blev til én Coppa Italia-triumf.

Landshold 
Karagounis debuterede for Grækenlands landshold i 1999 i en venskabskamp mod El Salvador, og etablerede sig siden hurtigt som en bærende kraft på landsholdet. Han var en del af den trup der sensationelt vandt EM-guld i Portugal i 2004. Her scorede han i åbningskampen mod værtslandet Portugal turneringens første mål, der grundlagde grækernes overraskende sejr, og deres triumf i hele turneringen. Siden da har han også deltaget ved EM i 2008 i Schweiz og Østrig, VM i 2010 i Sydafrika samt i EM i 2012 i Polen og Ukraine.  Ved sidstnævnte brændte han et straffespark i kampen mod Polen men scorede til gengæld kampens eneste mål, da Grækenland med en sejr over Rusland i den sidste gruppekamp overraskende kvalificerede sig til kvartfinalen.

Han nåede at spille 139 landskampe og score 10 mål.

Titler 
Grækenlands Superleague
 1996 og 2010 med Panathinaikos FC

Græsk Pokalturnering
 2010 med Panathinaikos FC

Coppa Italia
 2005 med Inter

EM
 2004 med Grækenland

Eksterne henvisninger 

Fodboldspillere fra Grækenland
Fodboldspillere fra Panathinaikos
Fodboldspillere fra FC Internazionale Milano
Fodboldspillere fra S.L. Benfica
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Olaf Sørensen

Svend Erik Olaf Sørensen (30. november 1917 i Aarhus-25. maj 2008 i Aarhus) var en dansk atlet medlem af Skovbakken i Aarhus. 

Olaf Sørensen startede med atletik i 18 års alderen og var næsten 34 år, inden han debuterede som maratonløber. Forinden havde han hævdet sig i den jyske elite på 5.000 og 10.000 meter, men det var først, da han søgte op på maratondistance, at han slog afgørende igennem. Den første af tre DM-titler vandt han ved at komme først i mål i sin maratondebut i 1951 og besejre favoritten Henning Larsen fra Helsingør med over 10 minutter. Ved samme lejlighed opnåede han sin bedste tid på distancen, 2,40,41. Han vandt også i 1952 samt 1954. Olaf Sørensens aktive karriere på eliteplan sluttede i 1956.

Olaf Sørensen deltog i maratonløbet ved OL 1952 i Helsinki, han blev ramt af krampe undervejs, men stred sig i mål på en 48. plads i tiden 2,55,21. Forud for legene i Helsinki blev for første gang den olympiske ild ført gennem Danmark med en fakkelstafet, som involverede både løbere, cykelryttere og roere. I Aarhus medvirkede en række lokale idrætsfolk, og Olaf Sørensen fik overdraget den ærefulde opgave at løbe ind på Aarhus Stadion med faklen og antænde den ildskål, der var etableret til lejligheden.

Olaf Sørensen blev født i Vestergade i Århus og voksede op i Århus og Åbyhøj. Han tog præliminæreksamen, inden han blev uddannet i kolonialengroshandel og civiløkonom.­ Han var inde som soldat 9. april 1940, men blev kort tid efter hjemsendt. Han var under besættelsen ansat i den daværende Brabrand Årslev Kommune og arbejde med at dele rationeringsmærker ud og senere som kontorist, ­inden han i 1946 blev rejsende sælger for Jyllands Papirværk, for hvilket han arbejdede i 12 år. Derfra kom han tilbage til Brabrand og var med til at stifte Brabrand Boligforening, hvor han var direktør og forretnings­fører.

Da Gellerupcentret/CityVest i Brabrand blev opført i 1972, blev Olaf Sørensen ­direktør for centret, ligesom han, sammen med sin datter og svigersøn, samt hustruen Lizzie, drev Mackenzie Pub og Café Corner. Hertil kom fem år, hvor familien også drev Rådhus Cafeen i Århus. Fra slutningen af 1970'erne helligede han sig fuldt ud livet som restauratør i Mackenzie Pub, som han og hustruen drev frem til 1999. Café Corner overtogs af sønnen Asbjørn.

Olaf Sørensen var oså engagered i galop­heste og har haft mange heste. Han deltog i 1967 med en succesfuld hest fra eget opdræt, som løb flere sejre i hus, ligesom han ved med i bestyrelsen for Jydsk Galophesteejerforening. Sønnerne Asbjørn, Peter og Bjarne var amatørjockeyer på Jydsk Væddeløbsbane.

Olaf Sørensen boede i mange år i skovriderhuset i Marselisborg.

Danske mesterskaber 
  1954  Maraton  2:40.58  
  1952  Maraton  2:42.18  
  1951  Maraton  2:40.41

Eksterne henvisninger 
 
 DAF i tal – Olaf Sørensen
 Helsinki sidder i kroppen : aarhus.dk 22-08-2004
  Marathonløberen med den olympiske ild, Olaf Sørensen, Skovbakken –  Århus billeder

Atleter fra Skovbakken
Danske OL-deltagere i atletik
Personer fra Aarhus
Maratonløbere fra Danmark
Möhne

Möhne er en flod i Nordrhein-Westfalen i Tyskland. Möhne er en af Ruhrs sidefloder fra højre. Floden har sit udspring i Sauerland i en højde af 550 meter over havet. Möhne løber gennem byerne Brilon, Rüthen og Warstein. 

Der ligger en stor kunstig indsø ved mundingen af floden, Möhnesee, som bliver brugt til vandkraftproduktion og fritidsaktiviteter.

Floder i Nordrhein-Westfalen
Rhinens bifloder
Volme

Volme er en flod i Nordrhein-Westfalen i Tyskland. Volme er en af Ruhrs sidefloder fra venstre. Floden er 50 km lang. De 21 km ligger indenfor Hagens bygrænse. Volme har sit udspring 480 meter over havet i den sydøstlige del af Ruhrområdet. Floden løber gennem kommunerne Meinerzhagen og Hagen. 91 meter over havet munder floden ud i Ruhr. I byen Hagen er Volme stort set kanaliseret. 

Kort før udløbet i Ruhr bliver Volme forenet med floden Ennepe.

Floder i Nordrhein-Westfalen
Rhinens bifloder
Kreis Düren

Kreis Düren er en landkreis i regeringsdistriktet Köln i den tyske delstat Nordrhein-Westfalen. I landkreisen bor der omkring 270.000 indbyggere. Hovedbyen er Düren.

Landkreis i Nordrhein-Westfalen
Jülich

Jülich er en by i Kreis Düren i den tyske delstat Nordrhein-Westfalen. Byen har omkring 33.000 indbyggere. Jülich ligger ved floden Rur. 

Byen er især kendt for Forschungszentrum Jülich, der blev grundlagt i 1956. Forskningscentret er ét af de største i Europa.

Frem til begyndelsen af 1800-tallet var byen hovedstad i Hertugdømmet Jülich. 

Byer i Nordrhein-Westfalen
Claude Rains

Claude Rains (født 10. november 1889, død 30. maj 1967) var en engelsk teater- og filmskuespiller, hvis karriere strakte sig over 47 år; han fik senere amerikansk statsborgerskab. Han blev kendt for sine mange roller i Hollywood-film, blandt andre titelrollen i Den usynlige mand (1933), en korrupt senator i Mr. Smith kommer til byen (1939) og, måske hans mest berømte optræden, kaptajn Renault i Casablanca (1942).

Eksterne henvisninger 

 
 Optrædender optegnet i Theatre Archive, University of Bristol
 

Skuespillere fra England
Skuespillere fra USA
Oscar-nominerede skuespillere
Briter i 1900-tallet
Landkreis Konstanz

Landkreis Konstanz er en landkreis i den tyske delstat Baden-Württemberg. Den hører til Region Hochrhein-Bodensee i Regierungsbezirk Freiburg. Den grænser mod nord til Landkreis Tuttlingen, mod nordøst til Landkreis Sigmaringen, mod øst til Bodenseekreis og søen Bodensee, mod syd til den Schweiziske Kanton Thurgau, mod vest til Kanton Schaffhausen, ligeledes i Schweiz, og mod nordvest til Schwarzwald-Baar-Kreis.

Geografi 
Landkreis Konstanz ligger til dels i landskabet Hegau, der regnes for en del af Voralpenområdet. Administrationsbyen Konstanz ligger ved den sydøstlige udkant af landkreisen ved Bodensee, der her går over i Untersee. Landskabet mellem Untersee og Überlinger See kaldes Bodanrück. Til området hører også øerne Reichenau (selvstændig kommune) og Mainau (del af byen Konstanz).

Der er omkring 456 navngivne byer, landsbyer og bebyggelser i landkreisen

Byer og kommuner 

Kreisen havde  indbyggere pr.

Literatur 
Das Land Baden-Württemberg – Amtliche Beschreibung nach Kreisen und Gemeinden (in acht Bänden); Hrsg. von der Landesarchivdirektion Baden-Württemberg; Band VI: Regierungsbezirk Freiburg; Stuttgart, 1982,

Eksterne kilder og henvisninger 

 Offizielle Internetseite des Landkreises
 Umfangreiche Sammlung von Aufsätzen zur Geschichte des Landkreises 
 

Bodensøen
Hertugdømmet Jülich

Hertugdømmet Jülich var en stat i det tysk-romerske rige. Det meste af området ligger i nutidens Nordrhein-Westfalen, mens en lille del ligger i Holland.

I Frankerrigets tid var området kendt som Grevskabet Jülichgau. Fra 1081 kaldes området for Grevskabet Jülich. Landet blev et markgrevskab i 1336 og et hertugdømme i 1356.

Hertugdømmet blev besat af Frankrig i 1794. Ved Freden i Lunéville i 1801 blev området formelt afstået til Frankrig.

Ved Wienerkongressen i 1815 erhvervede Preussen største delen af området, mens en mindre del gik til den nederlandske provins Limburg.

Union med Berg 
I 1423 fik Jülich og Berg fælles hertug. Området blev herefter ofte kaldt Jülich-Berg.

Stater under Det tysk-romerske Rige
Tidligere tyske stater
Forhenværende hertugdømmer
Den Nederrhinske-Vestfalske Rigskreds
Kamal Ahmane

Kamal Ahmane (født i 1970 i Kabylien) er en digter fra Algeriet, som har boet i Danmark siden 2003. 

I 2008 udgav Ahmane digtsamlingen "Bindeled" og i 2017 udkom digtsamlingen "Tavshedens tumult", hvor digteren kritiserer den politiske islam. Kamal Ahmane er også medforfatter til bogen "Laïmèche Ali, L'Irréductible Révolutionnaire".

Kildehenvisninger

Eksterne links 
 Debatindlæg om rabiate imamer i Politiken
 Debatindlæg om danskhed i Politiken
 Hvis jeg var imam... i Kristeligt Dagblad

Tjek fødselsår
Digtere fra Danmark
Dansksprogede forfattere fra Danmark
Forfattere fra Algeriet
Garden City (Kansas)

Garden City er en amerikansk by og administrativt centrum i det amerikanske county Finney County, i staten Kansas. I 2000 havde byen et indbyggertal på .

Ekstern henvisning 
 Garden Citys hjemmeside 

Byer i Kansas
Radolfzell am Bodensee

Radolfzell am Bodensee er en by på nordkysten af Bodensee omkring 20 kilometer nordvest for Konstanz og ti kilometer øst for Singen (Hohentwiel) og efter disse den tredjestørste by i Landkreis Konstanz.

Radolfzell er en kurby (Mettnaukur/Mettnau) og et jernbaneknudepunkt med virksomheder inden for maskinfabrikation, autodele, tekstil- og næringsmiddelindutrien .

Geografi 
Radolfzell ligger på den nordvestlige bred af Bodensee, ved Untersee (Zeller See og ved den gamle vej Konstanz-Singen-Engen, landskabeligt mellem Bodensee, Höri, Hegau og Bodanrück. Kommunen ligger mellem 395 moh. (ved Bodensee) og 675 moh. (landsbyen Liggeringen). I den østlige ende af kommunen ligger landsbyen Möggingen og den omkring 2 kilometer lange og 600 meter brede Mindelsee.

Nabokommuner 
Følgende byer og kommuner grænser til Radolfzell (med uret fra sydvest): Moos, Singen (Hohentwiel), Steißlingen, Stockach, Bodman-Ludwigshafen, Allensbach og Reichenau (alle i Landkreis Konstanz).

Inddeling 
Bykommunen består af hovedbyen og 6 tidligere selvstændige kommuner, der blev indlemmet i

 Böhringen
 Güttingen
 Liggeringen
 Markelfingen
 Möggingen
 Stahringen

Dertil en række mindre bebyggelser:
 Omkring Böhringen: Am Kreuzbühl, Bei der Sandgrube, Halldenstetten, Pachthof, Reutehöfe, Rickelshausen, Weiherhof og Ziegelfabrik
 Omkring Güttingen: Buchhof, Neubuchhof, Säckle og Ziegelhof
 Omkring Liggeringen: Hirtenhof, Mühlsberg og Röhrnang
 Omkring Markelfingen: Naturfreundehaus
 Omkring Möggingen: Dürrenhof, Slottet med Schlosshof Möggingen, Ziegelhof
 Omkring Stahringen: Bendelhof, Benzenhof, Hinterhomburg, Neuweilerhof, Porthöfe, Schloßhöfe, Unterhöfe og Weilerhof

Eksterne kilder/henvisninger 

Radolfzell_am_Bodensee på de.wikisource.org

 Internetpräsenz der Stadt Radolfzell
 Historischer Stadtrundgang 
 Erlebbares Radolfzell. Ein Stadtführer für Menschen mit und ohne Behinderung
 Historische Baukunst in Radolfzell 

Bodensøen
Frie rigsstæder
Hertugdømmet Berg

Hertugdømmet Berg (latin: Ducatus Montensis) var et rigsumiddelbart territorium i Det Tysk-Romerske Rige, der eksisterede fra 1380 til 1806. Hertugdømmets område ligger i nutidens delstat Nordrhein-Westfalen i det nordvestlige Tyskland.

Historie 
Grevskabet Berg opstod i 1000-tallet. I 1380 blev landet et hertugdømme. I 1423 fik Berg fælles hertug med Jülich, og området omtales derfor ofte som Jülich-Berg.

I 1806-1813 var området en del af Storhertugdømmet Kleve-Berg, der var en fransk lydstat i Rhinforbundet.

Ved Wienerkongressen i 1815 blev området erhvervet af Preussen.

I tidens løb har hertugdømmet haft forskellige hovedstæder. Fra slutningen af 1300-tallet er landet ofte blevet regeret fra Düsseldorf.
 
Hertugdømmet Berg har givet navn til det nuværende landskab Bergisches Land.

Bergs regenter

Hertuger af Berg 
 1380–1408: Vilhelm 2., første hertug fra 1380
 1408–1437: Adolf, fra 1423 også hertug af Jülich
 1437–1475: Gerhard, også hertug af Jülich og Ravensberg
 1475–1511: Vilhelm, også hertug af Jülich og Ravensberg
 1511–1539: Johan, også hertug af Jülich og Ravensberg, fra 1521 også hertug af Kleve og greve af Mark
 1539–1592: Vilhelm, også hertug af Jülich og Kleve, greve af Ravensberg og Mark
 1592–1609: Johan Vilhelm 1., også hertug af Jülich og Kleve, greve af Ravensberg og Mark
 1614–1653: Wolfgang Wilhelm, også hertug af Jülich og Pfalz-Neuburg
 1653–1679: Filip Vilhelm, også hertug af Jülich og Pfalz-Neuburg
 1679–1716: Johan Vilhelm 2., også hertug af Jülich, fra 1690 også kurfyrste af Pfalz og hertug af Pfalz-Neuburg
 1716–1742: Karl Filip, også kurfyrste af Pfalz og hertug af Pfalz-Neuburg
 1742–1799: Karl Theodor, også kurfyrste afPfalz og hertug af Pfalz-Neuburg, fra 1777 også kurfyrste af Bayern
 1799–1806: Maximilian Josef, også kurfyrste af Bayern

Storhertuger af Berg 
 1806–1808: Joachim Murat
 1808–1809: Napoleon Bonaparte
 1809–1813: Napoléon Louis Bonaparte 
 Regent: Napoléon Bonaparte

Stater under Det tysk-romerske Rige
Tidligere tyske stater
Berg
Den Nederrhinske-Vestfalske Rigskreds
Dalby (Kolding Kommune)

Dalby ligger umiddelbart syd for Kolding by i Dalby Møllebæks dalstrøg i Dalby Sogn (Kolding Kommune). I forstaden ligger blandt andet Dalby Kirke, klynger af gårde og bebyggelse med karakter af landsby. Der er udlagt store arealer til boligformål bl.a. 34 grunde til opførelse af lavenergihuse i området. Den lokale skole, Dalby skole, har ca. 300 elever fr 0. til 6. klasse.

I de bløde bakkedrag i Dalby ligger kirken på det højeste punkt i landskabet. Området var tidligere domineret af de to store gårde: Akerhus, som er nyrestaureret, og Dalbygård , som er under omfattende restaurering. Dalby Møllebæk er grænse mod vest og mod byområderne Brændkjær og Tved. Dalstrøget omkring bækken skaber forbindelse for flora og fauna mellem fjorden og det åbne land.

Kilder 

Bydele i Kolding
Secessio plebis

Secessio plebis var en uformel magtudøvelse af plebejerne i den romerske republik, en slags strejke. Under en secessio plebis ville plebejerne ganske enkelt forlade byen i stort tal og overlade al drift til patricierne (adelen). Af den grund betød en secessio at alle butikker og virksomheder blev lukket, og bydriften ophørte. Det var et vigtigt våben under stænderkampene, hvor plebejerne kæmpede om at få de samme politiske rettigheder som patricierne. Da plebejerne udgjorde majoriteten af bybefolkningen og stod for al produktion, måtte patricierne give efter.

Man er usikker på hvor mange secessio der var. Cary & Scullard hævder fem mellem 494 og 287 f.Kr.

Litteratur

 "The Growth of Plebeian Privilege in Rome", The English Historical Review No. II (April 1886)
 Forsythe, G.,  A Critical History of Early Rome, Berkeley, 2005

Referencer

Antikkens Rom
Ennepe

Ennepe er en flod i den nordlige del af Sauerland i Nordrhein-Westfalen.

Ennepe er én af Volmes sidefloder. Ennepe er 42 km lang. Floden udspringer i Märkischer Kreis sydøst for Halver i en højde af 425 meter over havet. Floden løber gennem Gevelsberg og Hagen-Haspe. Derefter løber den ind i Hagen, hvor den munder ud i Volme. Floden er delvis kanaliseret.

I førindustriel tid blev der bygget møller langs floden, og i 1800- og 1900-tallet blev der bygget jernværker.

Eksterne henvisninger 

Floder i Nordrhein-Westfalen
Rhinens bifloder
Marek Čech

Marek Čech (født 26. januar 1983 i Trebišov, Tjekkoslovakiet) er en slovakisk tidligere fodboldspiller, der spillede som venstre back eller venstre kant. Han spillede gennem karrieren for blandt andet Inter Bratislava i sit hjemland, tjekkiske Sparta Prag samt for FC Porto i Portugal og West Bromwich i England.

Landshold 
Čech nåede 52 kampe og fem scoringer for Slovakiets landshold, som han debuterede for i 2004. Han var med til at kvalificere landet til VM i 2010 i Sydafrika.

Eksterne henvisninger 
 

Fodboldspillere fra Slovakiet
Deltagere ved verdensmesterskabet i fodbold 2010
Fodboldspillere fra Sparta Prag
Fodboldspillere fra FC Porto
Fodboldspillere fra West Bromwich Albion F.C.
Fodboldspillere fra Trabzonspor
Fodboldspillere fra Bologna FC
Peter Pekarík

Peter Pekarík (født d. 30. oktober 1986) er en slovakisk professionel fodboldspiller, som spiller for Bundesliga-klubben Hertha BSC og Slovakiets landshold.

Klubkarriere

Žilina 
Pekarík begyndte sin karriere hos sin lokalklub, MŠK Žilina, hvor han gjorde sin førsteholdsdebut i 2004-05 sæsonen. Han var med til at vinde det slovakiske mesterskab med klubben i 2006-07 sæsonen.

Wolfsburg 
Pekarík skiftede i januar 2009 til VfL Wolfsburg. Han var her del af holdet, som vandt deres første Bundesliga-mesterskab i klubbens historie i 2008-09 sæsonen.

Pekarík blev i 2011-12 sæsonen udlejet til tyrkiske Kayserispor.

Hertha BSC 
Pekarík skiftede i august 2012 til Hertha BSC. Han var i sin debutsæson med til at sikre klubben oprykning til Bundesligaen, og har siden spillet mere end 200 kampe for klubben.

Landsholdskarriere 
Pekarík debuterede for Slovakiets landshold den 10. december 2006. Han var del af Slovakiets trupper til VM 2010, og til EM 2016 og 2020.

Han spillede den 1. juni 2021 sin landskamp nummer 100 for Slovakiets landshold.

Titler 
MŠK Žilina
 Fortuna Liga: 1 (2006-07)
 Slovenský Superpohár: 1 (2007)

VfL Wolfsburg

 Bundesliga: 1 (2008-09)

Hertha BSC

 2. Bundesliga: 1 (2012-13)

Referencer

Eksterne henvisninger 

 Peter Pekarík  på fifa.com
 Peter Pekarík på national-football-teams.com

Personer fra Žilina
Fodboldspillere fra Slovakiet
Fodboldlandsholdsspillere fra Slovakiet
Fodboldspillere fra MŠK Žilina
Fodboldspillere fra VfL Wolfsburg
Fodboldspillere fra Kayserispor
Fodboldspillere fra Hertha BSC Berlin
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Miroslav Karhan

Miroslav Karhan (født 21. juni 1976 i Hlohovec, Tjekkoslovakiet) er en tidligere slovakisk fodboldspiller, der spillede som defensiv midtbanespiller. Han nåede igennem karrieren at optræde for klubber som Spartak Trnava i sit hjemland, spanske Real Betis, tyrkiske Beşiktaş JK samt for  Bundesliga-klubberne, VfL Wolfsburg og Mainz 05.

I 2002 blev Karhan kåret til Årets Fodboldspiller i Slovakiet.

Landshold 
Karhan nåede i sin tid som landsholdsspiller (1995-2011) at spille hele 107 kampe og score 14 mål for Slovakiets landshold, hvilket giver han nationens landskampsrekord. Han debuterede for sit land helt tilbage i 1995, men måtte vente helt til VM i 2010, før han var med til at kvalificere holdet til en slutrunde. På grund af en skade deltog kom han dog ikke til at deltage i selve slutrunden.

Eksterne henvisninger 
 Fussballdaten.de spillerinfo

Fodboldspillere fra Slovakiet
Fodboldspillere fra Real Betis
Fodboldspillere fra Beşiktaş JK
Fodboldspillere fra VfL Wolfsburg
Fodboldspillere fra Mainz 05